**RADA ŠKOLY PRI ZŠ SEVERNÁ 21**

**V MOLDAVE NAD BODVOU**

**VÝROČNÁ SPRÁVA**

RADY ŠKOLY PRI ZŠ SEVERNÁ 21 V MOLDAVE NAD BODVOU

ZA ROK 2014

**OBSAH:**

1. Úvod
2. Činnosť Rady školy pri ZŠ Severná 21 v Moldave nad Bodvou
3. Záver

**Úvod:**

**Rada školy**(ďalej RŠ) pri ZŠ Severná 21 v Moldave nad Bodvou v zložení viď. Štatút rady školy pracuje od 11.apríla 2012.

Podmienky vzniku a právne postavenie RŠ upravuje zákon

 č. 596/2003 Zb. o štátnej správe v školstve a v školskej samospráve s pôsobnosťou na štvorročné obdobie.

**Činnosť RŠ** sa riadi Štatútom RŠ pri ZŠ Severná 21 v Moldave nad Bodvou.

**RŠ** je iniciatívnym a poradným samosprávnym orgánom, ktorý sa vyjadruje a presadzuje záujmy v jej kompetencii, záujmy žiakov, pedagogických a ostatných zamestnancov v oblasti vzdelávania a výchovy. RŠ plní kontrolnú funkciu voči riaditeľstvu ZŠ Severná 21 a vyjadruje sa k činnosti školy.

**Výročná správa** dáva priestor pre vyhodnotenie práce za rok 2014.

**Činnosť RŠ pri ZŠ Severná 21 v Moldave nad Bodvou**

**za rok 2014:**

Prvé zasadnutie RŠ v tomto roku sa uskutočnilo dňa

**17. marca** **2014**.

Na tomto zasadnutí sa schválila výročná správa o činnosti RŠ za rok 2013.

Stanovil sa dátum výberového konania na funkciu riaditeľa ZŠ Severná 21 v Moldave nad Bodvou na **12. mája 2014.**

Pani riaditeľka podala informáciu o výchovno- vzdelávacej činnosti školy za I. polrok šk. roku 2013/2014.

Školská rada zobrala na vedomie túto Správu o výchovno – vzdelávacej činnosti za I. polrok šk. r. 2013/2014.

V ďalšej časti pani riaditeľka oboznámila prítomných o aktivitách školy realizovaných v rámci multilaterálneho dvojročného projektu Comenius pod názvom: „Od Ikara k medziplanetárnemu cestovaniu“.

Následne informovala RŠ o chode školy, plánovanej výmene okien na celej budove školy, tepelného zariadenia a regulácii dodávky tepla.

Ďalšie zasadnutie RŠ bolo v deň výberového konania na funkciu riaditeľa ZŠ t.j. **12. mája 2014.**

Výberového konania sa zúčastnil zástupca MSÚ v Moldave n/B RNDr. R. Horváthová a deviati členovia RŠ. Svoju neúčasť ospravedlnili dvaja členovia RŠ a zástupca Odboru školstva Okresného úradu v Košiciach. Zástupca ŠSI-ŠIC sa nedostavil.

Do výberového konania sa prihlásila Mgr. H. Dubinská.

RŠ podala návrh zriaďovateľovi Ing. I. Zachariašovi na vymenovanie do funkcie riaditeľa školy Mgr. H. Dubinskú, ktorá sa stala riaditeľkou.

Ďalšie zasadnutie RŠ sa konalo dňa **6. októbra 2014.**

Na tomto zasadnutí predniesla p. riaditeľka správu o výchovno-vzdelávacej činnosti za šk. rok 2013/2014.

Školská rada zobrala na vedomie Správu o výchovno – vzdelávacej činnosti za šk. r. 2013/2014.

P. vedúca ŠKD Mária Lukáčová predložila členom RŠ Školský vzdelávací program a výchovný program ŠKD. Tento program je platný na nasledujúce 4 roky, teda od 1.9.2014 do 31.8.2018.

Školská rada zobrala na vedomie Školský vzdelávací program a výchovný program ŠKD.

P. riaditeľka informovala RŠ o úspešnom ukončení multilaterálneho dvojročného projektu Comenius, o Európskom týždni rodiny a školy, ale hlavne aj o výmene okien, tepelného zariadenia a zmene dodávky tepla na regulovanú.

Keďže členovi RŠ - pánovi Doc. Ľubošovi Ovseníkovi zanikla funkcia z dôvodu ukončenia štúdia jeho syna na tejto ZŠ, nasledujúcim členom v poradí podľa volieb sa stala p. Ing. Terézia Vysokaiová.

Zo všetkých zasadnutí bola vyhotovená zápisnica. Na všetkých zasadnutiach RŠ bola prítomná riaditeľka školy, ktorá RŠ predkladala správy a informácie podľa požiadaviek RŠ.

Predsedníčka RŠ sa poďakovala členom za doterajšiu prácu a zaželala veľa tvorivých nápadov na zlepšenie chodu školy.

**ZÁVER:**

Táto výročná správa je dostupná všetkým členom RŠ, pedagogickým i nepedagogickým pracovníkom, ktorí si ju môžu vyžiadať u predsedníčky RŠ a zároveň je umiestnená v zborovni ZŠ Severná 21 a zverejnená na webovej stránke školy : http://www.zs2moldava.edupage.org.

**RŠ pri ZŠ Severná 21**:

Predseda: Mgr. Sylvia Strámová

**Kontakt:**

ZŠ Severná 21

Moldava nad Bodvou

045 01

**Tel.:**055/4603109

**Fax:**055/4898099

**e-mail:**zsmoldava@szm.sk